Beli Mawr - Wicipedia

# Beli Mawr

### Oddi wrth Wicipedia, y gwyddoniadur rhydd.

  Am enghreifftiau eraill o'r enw, gweler Beli.

Roedd Beli Mawr neu Beli (Mawr) fab Manogan yn gymeriad mewn mytholeg Gymreig ac yn ymddangos fel brenin Brythoniaid yr Hen Ogledd yn yr Historia Brittonum a briodolir i Nennius.

Mae'n cael ei enwi ar ddechrau Cyfranc Lludd a Llefelys, yn Llyfr Taliesin ac yn Breuddwyd Macsen, lle dywedir fod Macsen Wledig wedi cymeryd meddiant ar Ynys Brydain oddi ar Beli fab Manogan. Yn yr Hen Ogledd, roedd arweinwyr ac arwyr fel Urien Rheged, Gwenddolau a Llywarch Hen yn olrhain eu tras i Feli trwy eu cyndaid Coel Hen. Roedd pob un o deuluoedd brenhinol Cymru, er enghraifft teulu Cunedda, sefydlydd teyrnas Gwynedd, yn hawlio bod yn ddisgynyddion Beli Mawr. Fe all fod yn cyfateb i'r duw Celtaidd Belenus.

Mewn rhai ffynonellau mae'r dduwies Dôn yn ferch iddo. Cyfeirir ato fel tad Caswallon a Lludd.

Mae Sieffre o Fynwy yn troi Beli'n Heli, a dan yr enw hwnnw y mae cymeriad Beli yn adnabyddus fel ffigwr yn y rhamantau diweddarach am y brenin Arthur yn Ewrop.

## [golygu] Llyfryddiaeth

- Rachel Bromwich (gol.), Trioedd Ynys Prydein (Gwasg Prifysgol Cymru, arg. newydd, 1991)
- Meic Stephens (gol) Cydymaith i Lenyddiaeth Cymru (Gwasg Prifysgol Cymru, 1986) ISBN 0-7083-0915-1

Wedi dod o "http://cy.wikipedia.org../../../b/e/l/Beli_Mawr_877c.html"

Categorïau: Mytholeg Geltaidd | Hanes traddodiadol Cymru | Cylch Arthur

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English